Diari Oficial de la Generalitat Valenciana


Sumari del DOGV 3432, del 11-02-1999 (1999/1073)

ORDRE de 8 de febrer de 1999, de la Conselleria d'Agricultura, Pesca i Alimentació, per la qual s'estableixen controls suplementaris relatius a la tinença de gossos potencialment perillosos.
----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1999/02/08/(1)/dof/vci/html**

### Dades del document

Número de DOGV
:   3432

Data del DOGV
:   11-02-1999

Secció del DOGV
:   I. DISPOSICIONS GENERALS

Número del document
:   1999/1073


Data del document
:   08-02-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * animal domèstic
    * inspecció veterinària
    * legislació

ORDRE de 8 de febrer de 1999, de la Conselleria d'Agricultura, Pesca i Alimentació, per la qual s'estableixen controls suplementaris relatius a la tinença de gossos potencialment perillosos. [1999/X1073]
  
El 1994 va entrar en vigor en la Comunitat Valenciana la Llei 4/1994, de 8 de juliol, de la Generalitat Valenciana, sobre Protecció dels Animals de Companyia. Per mitjà del Decret 158/1996, de 13 d'agost, del Govern Valencià, es va desplegar la Llei 4/1994, de 8 de juliol, sobre Protecció dels Animals, amb la introducció d'aspectes relatius a les condicions en les quals s'havia de produir la cria i venda d'animals de companyia.
  
Des d'aleshores han transcorregut alguns anys i es constata la necessitat de continuar adaptant la llei a la canviant realitat social i de millorar la integració dels animals de companyia en la nostra societat.
  
En aquest sentit, la Conselleria d'Agricultura, Pesca i Alimentació, després de l'alarma social produïda pels freqüents incidents relacionats amb atacs a persones, tracta de recollir les inquietuds i demandes socials relatives a la protecció dels animals domèstics i fer-les compatibles amb la protecció de la vida i la salut dels ciutadans.
  
Concretament i dins de les competències d'aquest departament, la present normativa pretén extremar el control sobre la tinença de gossos de presa i gossos potencialment perillosos.
  
Per això i a proposta del director general de Desenvolupament Rural i Producció Agrària,
  
ORDENE
  
Article 1
  
Els establiments recollits i definits en el paràgraf primer de l'article 2 del Decret 158/1996, que comercialitzen o posseïsquen gossos de presa o potencialment perillosos, siga en règim d'acollida, residència, instrucció o cria, hauran d'anotar en el llibre de registre les dades següents dels criadors, adquirents o propietaris:
  
- Nom i cognoms o raó social
  
- NIF o CIF
  
- Adreça
  
- Número de registre del nucli zoològic d'origen de l'animal
  
- Raça, edat i sexe de l'animal
  
- Codi d'identificació
  
Així mateix, caldrà indicar el tipus d'instrucció rebuda pels gossos mencionats.
  
Article 2
  
1. La Conselleria d'Agricultura, Pesca i Alimentació, com a òrgan al qual està adscrit el Registre Informàtic Valencià d'Identificació Animal (RIVIA), instarà l'entitat gestora d'aquest perquè cree un subregistre específic que extreme el control dels gossos de presa o potencialment perillosos.
  
2. La Conselleria d'Agricultura, Pesca i Alimentació remetrà periòdicament als ajuntaments el llistat que es menciona en l'apartat anterior a l'efecte de facilitar el control dels gossos esmentats per part de l'administració local, de conformitat amb el que s'estableix en la Llei 4/1994. A més, les corporacions locals podran tenir accés a aquesta informació mitjançant la consulta de la base de dades del RIVIA en els termes previstos en la norma de funcionament del registre esmentat.
  
Article 3
  
Els propietaris o posseïdors de gossos perillosos o agressius, d'acord amb el que es disposa en la Llei 4/1994, hauran d'assegurar que els animals vagen obligatòriament proveïts de boç i, en la via pública, subjectats a una corretja curta i no extensible que permeta facilitar-ne el domini en tot moment. L'incompliment d'aquesta obligació serà sancionat en els termes establits en la llei mencionada.
  
Article 4
  
El registre de pedigrí de races pures efectuat per les respectives societats canines inclourà almenys les dades que s'indiquen en l'article 1. Aquests registres estaran a disposició de la Conselleria d'Agricultura, Pesca i Alimentació quan es produïsquen en l'àmbit territorial de la Comunitat Valenciana i estaran subjectes a les mateixes condicions que s'estableixen en l'article 2 d'aquesta disposició.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 8 de febrer de 1999
  
El conseller d'Agricultura, Pesca i Alimentació,


Còpia Permalink ELI